Komisijos reglamentas (EB) Nr. 1477/2000
2000 m. liepos 10 d.
nustatantis Tarybos reglamente (EB) Nr. 3448/93 nurodytų prekių importui į Bendriją pagal Europos sutartis taikomus sumažintus žemės ūkio komponentus ir papildomus muitus, taikomus nuo 2000 m. liepos 1 d.
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. gruodžio 6 d. Tarybos reglamentą (EB) Nr. 3448/93, nustatantį prekybos tvarką, taikomą tam tikroms iš žemės ūkio produktų pagamintoms prekėms [1], su paskutiniais pakeitimais, padarytais Reglamentu (EB) Nr. 2491/98 [2], ypač į jo 7 straipsnį,
kadangi:
(1) Čekijos Respublikos ir Bendrijos protokolas Nr. 3 dėl prekybos perdirbtais žemės ūkio produktais buvo iš dalies pakeistas Europos sutarties su Čekijos Respublika derinimo po plėtros ir Urugvajaus raundo protokolu [3], kuris įsigaliojo 1998 m. gruodžio 1 d.
(2) Slovakijos Respublikos ir Bendrijos protokolas Nr. 3 dėl prekybos perdirbtais žemės ūkio produktais buvo iš dalies pakeistas Europos sutarties su Slovakijos Respublika derinimo po plėtros ir Urugvajaus raundo protokolu [4], kuris įsigaliojo 1998 m. lapkričio 1 d.
(3) Vengrijos Respublikos ir Bendrijos protokolas Nr. 3 dėl prekybos perdirbtais žemės ūkio produktais buvo iš dalies pakeistas Europos sutarties su Vengrijos Respublika derinimo po plėtros ir Urugvajaus raundo protokolu [5], kuris įsigaliojo 1999 m. sausio 1 d.
(4) Rumunijos ir Bendrijos protokolas Nr. 3 dėl prekybos perdirbtais žemės ūkio produktais buvo iš dalies pakeistas Europos sutarties su Rumunija derinimo po plėtros ir Urugvajaus raundo protokolu [6], kuris įsigaliojo 1999 m. sausio 1 d.
(5) Bulgarijos Respublikos ir Bendrijos protokolas Nr. 3 dėl prekybos perdirbtais žemės ūkio produktais buvo iš dalies pakeistas Europos sutarties su Bulgarijos Respublika derinimo po plėtros ir Urugvajaus raundo protokolu [7], kuris įsigaliojo 2000 m. liepos 1 d.
(6) Protokolas Nr. 2 dėl prekybos perdirbtais žemės ūkio produktais, iš dalies pakeistas Europos sutarties su Estijos Respublika pakeitimo protokolu [8], įsigaliojo 1999 m. rugsėjo 1 d.
(7) Protokolas Nr. 2 dėl prekybos perdirbtais žemės ūkio produktais, iš dalies pakeistas Europos sutarties su Lietuvos Respublika pakeitimo protokolu [9], įsigaliojo 1999 m. rugsėjo 1 d.
(8) Protokolas Nr. 2 dėl prekybos perdirbtais žemės ūkio produktais, iš dalies pakeistas Europos sutarties su Latvijos Respublika pakeitimo protokolu [10], įsigaliojo 2000 m. kovo 1 d.
(9) Dėl šių priemonių nustatomi muitai negali būti didesni už pagal bendrą muitų tarifą taikomus muitus.
(10) Komisijos reglamentas (EB) Nr. 1460/96 [11], iš dalies pakeistas Reglamentu (EB) Nr. 2495/97 [12], nustato preferencinių prekybos susitarimų, taikomų tam tikroms perdirbus žemės ūkio produktus gautoms prekėms, išsamias taikymo taisykles, kaip nustatyta Reglamento (EB) Nr. 3448/93 7 straipsnyje,
PRIĖMĖ ŠĮ REGLAMENTĄ:
1 straipsnis
Šis reglamentas nustato sumažintus žemės ūkio komponentus, nuo 2000 m. liepos 1 d. taikomus Reglamente (EB) Nr. 3448/93 nurodytų prekių importui, kurio žemės ūkio komponento sumažinimas nustatytas su atitinkamomis valstybėmis sudarytose preferencinėse sutartyse, ir atitinkamus sumažintus papildomus muitus.
2 straipsnis
I ir II prieduose nustatyti dydžiai taikomi importui iš Čekijos Respublikos pagal su Čekijos Respublika sudarytos sutarties dėl prekybos ir su prekyba susijusių priemonių protokole Nr. 3 nustatytas sąlygas.
III ir IV prieduose nustatyti dydžiai taikomi importui iš Slovakijos Respublikos pagal su Slovakijos Respublika sudarytos sutarties dėl prekybos ir su prekyba susijusių priemonių protokole Nr. 3 nustatytas sąlygas.
V, VI, VII ir VIII prieduose nustatyti dydžiai taikomi importui iš Vengrijos Respublikos pagal su Vengrijos Respublika sudarytos sutarties dėl prekybos ir su prekyba susijusių priemonių protokole Nr. 3 nustatytas sąlygas.
IX ir X prieduose nustatyti dydžiai taikomi importui iš Rumunijos pagal su Rumunija sudarytos sutarties dėl prekybos ir su prekyba susijusių priemonių protokole Nr. 3 nustatytas sąlygas.
XI ir XII prieduose nustatyti dydžiai taikomi importui iš Bulgarijos Respublikos pagal su Bulgarijos Respublika sudarytos sutarties dėl prekybos ir su prekyba susijusių priemonių protokole Nr. 3 nustatytas sąlygas.
XIII ir XIV prieduose nustatyti dydžiai taikomi importui iš Estijos Respublikos pagal su Estijos Respublika sudarytos sutarties dėl prekybos ir su prekyba susijusių priemonių protokole Nr. 2 nustatytas sąlygas.
XV ir XVI prieduose nustatyti dydžiai taikomi importui iš Lietuvos Respublikos pagal su Lietuvos Respublika sudarytos sutarties dėl prekybos ir su prekyba susijusių priemonių protokole Nr. 2 nustatytas sąlygas.
XVII ir XVIII prieduose nustatyti dydžiai taikomi importui iš Latvijos Respublikos pagal su Latvijos Respublika sudarytos sutarties dėl prekybos ir su prekyba susijusių priemonių protokole Nr. 2 nustatytas sąlygas.
3 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 2000 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. liepos 10 d.